钦定古今图书集成/明伦汇编/氏族典/第059卷 > 徐以贞
## 钦定古今图书集成/明伦汇编/氏族典/第059卷 > 徐以贞

按《长山县志》：“以贞字本良，登成化戊戌进士第，除宁
晋知县，发奸摘伏，邑内肃然。丁内艰，服阕，奏乞再授
宁晋以自效，上可其请，至则政事益励，邑以大治。擢
福建道御史，奏事不称旨，出知松溪县，迁霸州知州，
擢工部郎中，监修河南藩府。劾中官周永冒费物料，
改知怀庆府，累迁至右佥都御史，巡抚延绥，督师斩”
寇，特赐“金币。”以忤中官刘瑾，罢归。寻以西贼入寇，复
起。以贞赞画军事，巡抚顺天。瑾复中伤之，谪凤阳同
知。七年乞骸骨归里，以原官都御史致仕。